**PASLAUGŲ PIRKIMO–PARDAVIMO SUTARTIS NR. SUT(KORP)-**

2020 m. d.

Vilnius

**SPECIALIOSIOS SĄLYGOS**

**AB „Lietuvos geležinkeliai“**, juridinio asmens kodas 110053842, atstovaujama generalinio direktoriaus Manto Bartuškos, veikiančio pagal bendrovės įstatus*,*(toliau – **LTG** / **Vadovaujantis Užsakovas**) ir **UAB „LTG Link“**, juridinio asmens kodas 305052228, atstovaujama generalinio direktoriaus Lino Baužio, veikiančio pagal bendrovės įstatus (toliau – **Užsakovas 1**), veikiantys 2020 m. gegužės 27 d. susitarimo Nr.SUTK(LTG)-22 / SUTK(LGI)-57 / SUTK(LGKL)-12 / SUTK(CARGO)-12 *„Dėl bendrai atliekamų (viešųjų) pirkimų ir paslaugų ir / ar prekių (viešojo) pirkimo–pardavimo, prekių nuomos / preliminariųjų (viešojo) pirkimo–pardavimo sutarčių su teikėjais bendro vykdymo“* (toliau – **Susitarimas**) pagrindu, kuriuos pagal Susitarimą ir 2019-12-30 įgaliojimą Nr. ĮG(ADM)-287 atstovauja LTG Turto valdymo paslaugų centro direktorė Daiva Pivoriūnienė, veikianti pagal (toliau abu kartu – **Užsakovai**),

ir

**UAB „Sweco Lietuva“**, juridinio asmens kodas 301135783, atstovaujama veikiančio pagal Bendrovės įstatus (toliau – **Paslaugų teikėjas**),

toliau Užsakovai ir Paslaugų teikėjas kartu vadinami **„Šalimis“**, o kiekvienas iš jų atskirai – **„Šalimi“**,

atsižvelgdami į tai, kad:

1. vadovaujantis (viešuosius) pirkimus reglamentuojančių teisės aktų reikalavimais **kartu** **atliko bendrą (viešąjį) pirkimą** (toliau – **pirkimas / bendras pirkimas**) pagal Užsakovų iš anksto iki bendro pirkimo LTG pateiktus bendro pirkimo inicijavimo dokumentus;
2. siekia sudaryti **1 (vieną)** bendrą pirkimo–pardavimo **sutartį**, t. y. pasirašomą Užsakovų, kuriuos atstovauja LTG, ir Paslaugų teikėjo, bei šios sutarties pagrindu įsigyti pirkimo objektą **centralizuotai per LTG**, tačiau šį pirkimo objektą naudoti atskirai kiekvieno Užsakovo atskirai vykdomoje veikloje, jų poreikiams patenkinti;
3. Susitarimo pagrindu Užsakovai nesusitarė bendrai vykdyti jokios komercinės ūkinės veiklos, taip pat nesusitarė steigti naujo juridinio asmens; šios sudaromos pirkimo–pardavimo sutarties pagrindu Užsakovai taip pat neketina bendrai vykdyti jokios komercinės ūkinės veiklos ir nėra steigiamas naujas juridinis asmuo;
4. pasirašydami šią pirkimo–pardavimo sutartįjie patvirtina, jog neteikia vienas kitam paslaugų, išskyrus valdymo paslaugas, kurias LTG teikia Užsakovui 1 pagal sudarytą atskirą valdymo paslaugų sutartį,ir / ar neįsigyja viena iš kitos prekių / paslaugų;
5. LTG, vadovaujantis šia sudaroma pirkimo–pardavimo sutartimi, pateikti perdavimo–priėmimo aktai pasirašymui ir PVM sąskaitos faktūros išrašymas už Paslaugų teikėjo patiektą / suteiktą pirkimo objektą Užsakovui 1 tik patvirtina tarp Paslaugų teikėjo ir Užsakovo 1 šios sudaromos pirkimo–pardavimo sutarties su Paslaugų teikėju pagrindu įvykusią ūkinę operaciją ir / ar įvykį;
6. **Susitarimu Užsakovas 1 įgaliojo LTG jį atstovauti, o LTG sutiko ir įsipareigojo** **atstovauti Užsakovą 1**, be kita ko,žemiau nurodyta teisių apimtimi:

*(1)* šios pirkimo–pardavimo sutarties su Paslaugų teikėju sudarymo (pasirašymo), keitimų (jei tokių būtų) ir / ar vykdymo procedūrose;

*(2)* užtikrinti, kad šios pirkimo–pardavimo sutarties vykdymo metu Paslaugų teikėjo išrašomi apskaitos dokumentai būtų išrašyti tik LTG, Vadovaujančio užsakovo, vardu ir Paslaugų teikėjo pateikti tik Vadovaujančiam užsakovui;

*(3)* šios pirkimo–pardavimo sutarties vykdymo metu pasirašyti su Paslaugų teikėju perdavimo–priėmimo aktus bei atitinkamai paskirstyti pirkimo objektą konkretiems Užsakovams, apmokėti Paslaugų teikėjo pateiktas PVM sąskaitas faktūras, sąskaitas faktūras, kreditinius dokumentus, avansines sąskaitas per šioje pirkimo–pardavimo sutartyje nustatytus terminus, ir pateikti konkretiems Užsakovams pasirašyti perdavimo–priėmimo aktą, išrašyti PVM sąskaitą faktūrą, sąskaitą faktūrą už Paslaugų teikėjo pagal šią pirkimo–pardavimo sutartį parduoto pirkimo objekto kiekį (apimtį) pagal LTG struktūrinių padalinių vykdomas atskiras korporatyvines funkcijas;

*(4)* atstovauti santykiuose su Paslaugų teikėju ir pirkimo–pardavimo sutarties įvykdymo užtikrinimo dokumentą (banko garantiją, draudimo bendrovės laidavimo raštą) išdavusiais subjektais visais klausimais, susijusiais su pirkimo–pardavimo sutarčių vykdymu (įskaitant, bet neapsiribojant, Paslaugų teikėjui ir / ar bankams, draudimo bendrovėms, išdavusioms garantiją, laidavimo raštą, skirtų pranešimų, prašymų, reikalavimų ir visų kitų su pirkimo–pardavimo sutarčių vykdymu susijusių dokumentų pasirašymą ir pateikimą);

toliau Užsakovai ir Paslaugų teikėjas kartu vadinami **„Šalimis“**, o kiekvienas iš jų atskirai – **„Šalimi“**,

sudarė šią pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų.

1. **SUTARTIES DALYKAS**

1.1. Sutarties dalykas yra **privažiuojamųjų geležinkelio kelių techninės dokumentacijos atnaujinimas Kauno regionų geležinkelio stotyse** (toliau – **Paslaugos**) pirkimas–pardavimas.

1.2. Paslaugų teikimo vietos: Kauno regionas.

1.3. Paslaugas priimti Vadovaujančio užsakovo įgalioto atsakingo asmens kontaktiniai duomenys: . Apie šiame punkte nurodyto įgalioto asmens pasikeitimą Vadovaujantis užsakovas informuoja Paslaugų teikėją šios Sutarties Specialiųjų sąlygų 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuoto įkainio su peržiūra kainodaros metodas. Perkama pagal poreikį pagal Sutartyje numatytus įkainius, tačiau neviršijant Sutarties maksimalios kainos, nurodytos Sutarties 2.2 punkte.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

Sutarties kaina be pridėtinės vertės mokesčio (toliau – **PVM**): 9 591,00 Eur (devyni tūkstančiai penki šimtai devyniasdešimt vienas euras ir 00 ct.);

21 % PVM: 2 014,11 Eur (du tūkstančiai keturiolika eurų ir 11 ct.);

Sutarties kaina su PVM: 11 605,11 Eur (vienuolika tūkstančių šeši šimtai penki eurai 11 ct.).

Paslaugų įkainis yra 0,75 Eur (septyniasdešimt penki euro centai) už metrą kelio, įskaitant iešmų ilgius.

2.3. Apmokėjimo sąlygos: už per einamąjį mėnesį tinkamai įvykdytus užsakymus mokama pagal Sutartyje nustatytus įkainius. Paslaugos teikėjas įsipareigoja pateikti PVM sąskaitą-faktūrą už per einamąjį mėnesį visas Užsakovams pagal šią Sutartį suteiktas paslaugas ne vėliau kaip iki sekančio mėnesio 8 dienos, o Vadovaujantis užsakovas įsipareigoja ją apmokėti per 30 (trisdešimt) kalendorinių dienų po Paslaugų priėmimo-perdavimo akto pasirašymo ir PVM sąskaitos faktūros priėmimo dienos, Sutarties Bendrųjų sąlygų nustatyta tvarka.

**3. PASLAUGŲ SUTEIKIMAS**

3.1. Paslaugų suteikimo terminas yra trys mėnesiai nuo užsakymo pateikimo elektroniniu paštu. Šalys susitaria, kad Paslaugų suteikimo terminas yra esminė Sutarties sąlyga.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) darbo dienas nuo Užsakovo pranešimo elektroniniu paštu apie nekokybiškas Paslaugas išsiuntimo Paslaugų teikėjui momento.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, įskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, įskaitant PVM.

5.2. Jei Vadovaujantis užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Vadovaujančiam užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, įskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas bet kuriam iš Užsakovų, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, bet kuriam iš Užsakovų yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Paslaugų teikėjas įsipareigoja apsaugoti tą Užsakovą bei trečiuosius asmenis nuo bet kokių neigiamų pasekmių, atsakyti prieš tą Užsakovą bei trečiuosius asmenis dėl bet kokių neigiamų pasekmių, kurias tam Užsakovui ar tretiesiems asmenims gali sukelti jam taikomos Sankcijos, ir atlyginti tam Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl to Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su to Užsakovo ar jo darbuotojų veiklos apribojimais).

Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Vadovaujantį užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar bet kuriam iš Užsakovų taikymo. Paslaugų teikėjas, pažeidęs  reikalavimą laiku informuoti Vadovaujantį užsakovą raštu apie šiame Sutarties punkte nurodytas aplinkybes, Vadovaujančiam užsakovui pareikalavus, sumoka 10 (dešimt) % Sutarties maksimalios vertės su PVM dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas netesybomis, nurodytomis Sutarties Specialiųjų sąlygų 5.1 ir 5.2 punktuose.

**7. SUTARTIES GALIOJIMAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško prievolių įvykdymo, kol bus išnaudota Sutarties maksimali suma*,* bet jos terminas negali būti ilgesnis kaip 36 (trisdešimt šeši) mėnesiai, įskaitant apmokėjimo už kokybiškai ir laiku suteiktas Paslaugas terminą*.*

**8. KITOS NUOSTATOS**

8.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Paslaugų teikėjo pasiūlymui.

8.2. Sutarčiai taikomos Sutarties Bendrosios sąlygos, kurios yra pridedamos prie Sutarties Specialiųjų sąlygų (5 priedas), su kurių nuostatomis Šalys yra visiškai susipažinusios ir jas vykdys.

8.3. Paslaugų teikėjas patvirtina, kad jis neprieštarauja bet kurio iš Užsakovų reorganizavimui, atskyrimui, pertvarkymui ar įmonių perdavimui (įskaitant, bet neapsiribojant, turto arba įmonių įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per atitinkamo Užsakovo prašyme nurodytą terminą.

Tais atvejais, kai bet kurio Užsakovo reorganizavimo, atskyrimo, pertvarkymo ar įmonių perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos  yra reikalingi(-os) tiek tam Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek to Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Bet kurio iš Užsakovų  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal to Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

8.4. Paslaugų teikėjas nėra laikomas asocijuotu su Užsakovais pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

8.5. Paslaugų teikėjas yra registruotas PVM mokėtoju Lietuvos Respublikoje.

8.6. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.7. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

8.8. Šiai Sutarčiai netaikomos Sutarties Bendrųjų sąlygų 8 skyriaus 2, 3 ir 6 punktų nuostatos.

8.9. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

8.10. Sutarties Specialiųjų sąlygų priedai:

8.10.1. Priedas Nr. 1 – Techninė specifikacija su priedu;

8.10.2. Priedas Nr. 2 – Paslaugų teikėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

8.10.3. Priedas Nr. 3 – Sutarties Bendrosios sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Vadovaujantis užsakovas**  **AB „Lietuvos geležinkeliai“** | **Paslaugų teikėjas**  **UAB „Sweco Lietuva“** |
| Mindaugo g. 12, 03603, Vilnius  Įmonės kodas 110053842  PVM kodas LT100538411  Kontaktiniai duomenys:  Tel./faks.: +370 5 2693292  El. p.: lgkanc@litrail.lt  AB SEB bankas  A. s. LT68 7044 0600 0029 4239 | Spaudos g. 6-1, LT-05132, Vilnius  Adresas korespondencijai: A. Strazdo g.22, LT-48488 Kaunas  Įmonės kodas 301135783  PVM kodas LT100003469910  Kontaktiniai duomenys:  Tel.: +370 5 262 2621  El. p.: kaunas@sweco.lt  AB SEB bankas  A. s. LT54 7044 0600 0091 6067 |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

Sutarties rengėja ir už ataskaitų paskelbimą atsakingas asmuo: AB „Lietuvos Geležinkeliai“ Pirkimo paslaugų centro Technologinių pirkimų skyriaus projektų vadovė

Už Sutarties vykdymą atsakingas asmuo: Turto valdymo paslaugų centro Turto eksploatavimo skyriaus Technologinių įrenginių grupės Priežiūros valdymo pogrupio vadovas .

Už PVM sąskaitų faktūrų / sąskaitų faktūrų per informacinę sistemą „E.sąskaita“ priėmimą atsakingas asmuo:

Įteikti: PC,

Sutarties savininkas: TVPC